**Visoko učilište Algebra**

Na temelju članka 77. Zakona o znanstvenoj djelatnosti i o visokom obrazovanju (NN [123/03](http://www.zakon.hr/cms.htm?id=481), [198/03](http://www.zakon.hr/cms.htm?id=482), [105/04](http://www.zakon.hr/cms.htm?id=483), [174/04](http://www.zakon.hr/cms.htm?id=484), [02/07](http://www.zakon.hr/cms.htm?id=485), [46/07](http://www.zakon.hr/cms.htm?id=486), [45/09](http://www.zakon.hr/cms.htm?id=487), [63/11](http://www.zakon.hr/cms.htm?id=488), [94/13](http://www.zakon.hr/cms.htm?id=489), [139/13](http://www.zakon.hr/cms.htm?id=545), [101/14](http://www.zakon.hr/cms.htm?id=1020), [60/15](http://www.zakon.hr/cms.htm?id=10940), [131/17](https://www.zakon.hr/cms.htm?id=26217)) i članka 69. Statuta Visokog učilišta Algebra, a u skladu s odlukama Stručnog vijeća od 11.07.2019. godine te Upravnog vijeća od 12.07.2019. godine raspisuje

(za web skraćeno preambula: Visoko učilište Algebra u akademskoj godini 2019./2020. raspisuje)

**NATJEČAJ**

**za upis na specijalistički diplomski stručni studij Kreativno upravljanje tržišnim komunikacijama**

za redovne studente i za izvanredne studente

**O STUDIJU**

Naziv: **specijalistički diplomski stručni studij Kreativno upravljanje tržišnim komunikacijama**

Zvanje koje se stječe: **stručni/a specijalist/specijalistica kreativnog upravljanja tržišnim komunikacijama** uz kraticu: **struč. spec. art.**

Trajanje: 2 godine, 4 semestra. Studij donosi **120 ECTS** bodova.

**UVJETI UPISA:**

Pravo upisa imaju **svi kandidati koji su završili**:

1. Preddiplomski stručni studij u području umjetničkih, društvenih, prirodnih ili tehničkih znanosti i stekli 180 ili više ECTS bodova.

2. Preddiplomski sveučilišni studij u području umjetničkih, društvenih, prirodnih ili tehničkih znanosti i stekli 180 ili više ECTS bodova.

3. Školovanje u trajanju kraćem od tri godine čijim završetkom se stječe viša stručna sprema (VŠS) kojim su stekli stručni naziv izjednačen s odgovarajućim stručnim nazivom stručni prvostupnik (baccalaureus) odnosno stručna prvostupnica (baccalaurea) uz naznaku struke.

Upis na studij moguć je i pristupnicima koji su već završili:

1. Specijalistički diplomski stručni studij u području umjetničkih, društvenih, prirodnih ili tehničkih znanosti i stekli 300 ili više ECTS bodova.

2. Diplomski sveučilišni studij u području umjetničkih, društvenih, prirodnih ili tehničkih znanosti i stekli 300 ili više ECTS bodova.

***Kod pristupnika koji nisu završili stručni preddiplomski studij ili preddiplomski sveučilišni studij odnosno specijalistički diplomski stručni studij ili diplomski sveučilišni studij u umjetničkom području bit će utvrđena obveza polaganja pripremnog programa. Sadržaj pripremnog programa određuje se u kvalifikacijskom postupku uvidom u dokumente pristupnika. Unutar pripremnog programa definirana su područja znanja i vještina odnosno obavezni sadržaj koji je nužno pohađati i položiti. Pristupnici koji će imati obvezu pohađanja i polaganja ispita pripremnog programa, u pravilu to moraju realizirati prije službenog upisa na studij. Cijena pripremnog programa nije uračunata u cijenu godišnje školarine već se dodatno naplaćuje, a prema Odluci o naknadama troškova, cijenama školarina i usluga ili cjenikom Škole POU Algebra.\****

Prelazak već upisanih studenta s drugih specijalističkih diplomskih stručnih ili diplomskih sveučilišnih studija biti će omogućen u skladu sa Zakonom i Statutom Visokog učilišta, a u skladu sa ECTS bodovanjem, pri čemu će se odrediti razlikovni kolegiji koje student mora dodatno položiti.

**NASTAVA:**

Nastava se odvija 17 tjedana unutar svakog od dva semestra u trajanju od prosječno 5 školskih sati dnevno odnosno 22 do 24 šk. sata tjedno. Termine održavanja nastave i raspored određuje Visoko učilište Algebra respektirajući želje studenta i ekonomsku opravdanost.

Termini održavanja nastave:

• dva do četiri radna dana u tjednu od 17:00 do 22:00 sati, subotom okvirno u terminima između 08:00 do 20:15 sati. Broj radnih dana u tjednima u kojima se odvija nastava ovisi prvenstveno o odabiru izbornih kolegija.

**UPISNA KVOTA**

Visoko učilište Algebra u šk. godini 2019./2020. upisuje najviše **15** redovnih i **35** izvanrednih studenata.

**UPISNI POSTUPAK**

Upisni postupak započinje [**on-line prijavom**](https://student.racunarstvo.hr/pretinac/prijava/index.php) na web stranici Visokog učilišta Algebra. Unutar upisnog postupka Visoko učilište Algebra provest će intervju sa svakim pristupnikom te će izvršiti analizu uspjeha na prethodnom studiju, pri čemu će posebno uzeti u obzir prosječnu ocjenu studija i ocjene kolegija koji su ključni za uspješni nastavak studiranja. Ovisno o vrsti prethodno završenog studija pristupniku će unutar upisnog postupka biti predložen obavezni sadržaj pripremnog programa, a kako je definirano u Uvjetima upisa. Sadržaj pripremnog programa određuju se na kvalifikacijskom postupku uvidom u dokumente pristupnika.

Prilikom upisa studenti se odlučuju za neku od dostupnih specijalizacija (usmjerenja) unutar studija, te na taj način biraju odmah i većinu izbornih kolegija studija. Ukoliko se za pojedinu od dostupnih specijalizacija (usmjerenja) ne prijavi dovoljan broj studenata, Visoko učilište Algebra će o tome upozoriti studente prije pokretanja nastave te će im sugerirati izbor neke od alternativnih specijalizacija (usmjerenja) ili upis diplomskog studija na nekoj drugoj ustanovi.

**UPISNI ROK**

Upisni postupak će se odvijati u rokovima kako slijedi:

**Ljetni upisni rok  
do 14. 7. 2019. rok za** predaju **prijave** (elektronička prijava na web stranici Visokog učilišta Algebra)

**15. 7. 2019.** do **26. 7. 2019.** upisi

**Jesenski upisni rok  
do 15. 9. 2019. rok za predaju prijave** (elektronička prijava na web stranici Visokog učilišta Algebra)

**16. 9. 2019. do 27. 9. 2019. upisi**

**Zimski upisni rok  
do 2. 2. 2020. rok za** predaju **prijave** (elektronička prijava na web stranici Visokog učilišta Algebra)

**3. 2. 2020.** do **14. 2. 2020.** upisi

**PRIJAVE ZA UPIS**

Podnose se isključivo popunjavanjem obrasca za prijavu na [**web stranici**](http://www.racunarstvo.hr/Prijava.aspx) Visokog učilišta Algebra:  [**https://student.racunarstvo.hr/pretinac/prijava/index.php**](https://student.racunarstvo.hr/pretinac/prijava/index.php)

**DOKUMENTACIJA POTREBNA ZA UPIS**

Za potrebe provedbe postupka upisa nužno je dostaviti dokumente kako je navedeno:

[**https://www.algebra.hr/visoko-uciliste/upisi/dokumenti-za-upis/**](https://www.algebra.hr/visoko-uciliste/upisi/dokumenti-za-upis/)

**POČETAK NASTAVE**

**2. 3. 2020.** započinje nastava u ljetnom semestru budući da se studij izvodi s početkom u ljetnom semestru.

**CIJENA STUDIJA**

**Iznos školarine i modeli plaćanja definirani su aktualnom Odlukom o naknadama troškova, cijenama školarina i usluga objavljenoj na:** <https://www.algebra.hr/visoko-uciliste/wp-content/uploads/sites/2/2019/03/Odluka-o-naknadama-tro%C5%A1kova-studija-VUA_25.03.2019-2.pdf>

**DODATNE INFORMACIJE**

Sve informacije zainteresirani kandidati mogu dobiti u Prijavnom uredu putem maila [**prijavni.ured@algebra.hr**](mailto:prijavni.ured@algebra.hr)  i/ili putem telefona +385 (0)1 5809 307 te se putem elektronske pošte može poslati upit za termin savjetovanja: [**prijavni.ured@algebra.hr**](mailto:prijavni.ured@algebra.hr) ili [**info@algebra.digital**](mailto:info@algebra.digital). Brojevi telefona su: +385 (0)1 5809-307 (Prijavni ured) ili +385 (0)1 2222-182 (Studentska referada).

\*Visoko učilište Algebra zadržava pravo izmjene i dopune podataka navedenih u ovom natječaju.